‎เรือนจำความปลอดภัยสูงสุดแบรนด์วเลย์ ‎ในแอฟริกาใต้
‎สถานที่คุมขังมาเฟียผู้โหดเหี้ยมที่สุดในประเทศ
‎ฆาตกรรม ฟอกเงิน ลักพาตัว
‎แต่พวกเขาไม่ใช่มาเฟียธรรมดา
‎ผู้ต้องขังในนี้ส่วนใหญ่ ‎เป็นสมาชิกแก๊งตัวเลขอันฉาวโฉ่
‎จะรักที่นี่มันยากนะ มันไม่ใช่บ้านแม่เลย ที่นี่น่ะ
‎พวกเขาอยู่ด้วยคติอันโหดเหี้ยม
‎ตัวเลขของฉันบังคับว่าผู้คุมคนนึงต้องตายด้วย
‎ซึ่งทำให้ผู้คุมที่นี่มีอันตราย
‎ฉันเคยถูกแทง
‎และเป็นภัยต่อคนนอกอย่างผม
‎เราฆ่าคนไปเรื่อยๆ
‎ผมชื่อราฟาเอล โรว์
‎ผมจะมาถูกขังหนึ่งสัปดาห์ ‎อยู่ในเรือนจำแอฟริกาใต้แห่งนี้
‎ที่ควบคุมโดยแก๊งตัวเลข
‎แต่นี่ไม่ใช่ครั้งแรกที่ผมอยู่หลังกรงขัง
‎ผมเคยถูกตัดสินลงโทษที่อังกฤษ ‎ในคดีฆาตกรรมที่ผมไม่ได้ก่อ
‎และถูกตัดสินจำคุกตลอดชีวิต ‎โดยไม่มีสิทธิ์รับทัณฑ์บน
‎ผมต้องใช้เวลาถึง 12 ปีเพื่อล้างมลทิน
‎ปัจจุบันผมเดินทางทั่วโลก
‎เพื่อดูว่าชีวิตเป็นอย่างไร
‎ในโลกคุกสุดโหด
‎เคปทาวน์ แอฟริกาใต้
‎เมืองชายฝั่งอันรุ่งเรือง
‎แต่ชานเมืองแห่งนี้คือเคปแฟลตส์
‎พื้นที่เก่าแก่จากยุคแห่งการแบ่งแยกสีผิว
‎คนที่ถูกแบ่งชนชั้นเป็นคนผิวสี ‎เคยถูกบังคับให้ใช้ชีวิตที่นี่อย่างยากไร้
‎ปัจจุบันก็ยังมีจำนวนมาก
‎ที่นี่เต็มไปด้วยความรุนแรงจากมาเฟีย
‎โดยมีฆาตกรรมเฉลี่ยวันละแปดศพ
‎มันอันตรายมากจนทหาร ‎ถูกส่งมาฟื้นฟูความเป็นระเบียบ
‎แถวตรง
‎เคปทาวน์มีอัตราฆาตกรรมสูงที่สุดแห่งนึงในโลก
‎คืนนี้ ผมจะออกไปกับหน่วยปราบปรามแก๊ง
‎ผมจะไปกับหน่วยเอจียูที่จะบุกจับแก๊งยาเสพติด
‎ผู้กองอัลเธีย เจฟรานำการบุกจับครั้งนี้
‎ในละแวกที่ฉาวโฉ่ที่สุดแห่งนึงในย่านแฟลตส์
‎คุณสู้กับพวกมาเฟีย
‎ที่พกอาวุธ…
‎แล้วใช้อาวุธนั้นข่มขู่เจ้าหน้าที่บ่อยไหม
‎บ่อยค่ะ
‎ประมาณสัปดาห์ครึ่งก่อนหน้านี้ พื้นที่ที่เราจะไป
‎มีตำรวจถูกมาเฟียยิงในหน้าที่
‎อันตรายจริงๆ ค่ะ
‎หน้านิ่งไว้
‎เข้าไปแล้วปิดประตูด้วย
‎พวกเขาบอกให้คนเข้าไปข้างใน
‎ในย่านแฟลตส์มีสมาชิกแก๊งมาเฟียกว่าแสนคน
‎ที่ต่อสู้กันเพื่อชิงการควบคุมละแวกต่างๆ
‎นั่นอะไร เอ็มจี 13 มองเกรลเหรอ
‎- มองเกรล ‎- ใช่
‎พวกเขาเอาคนพวกนี้มาทำอะไร
‎บางแก๊งมีตราประทับเฉพาะตัว
‎สักตัวย่อบางอย่างไว้ตามตัว
‎คุณจะเห็นว่านี่คือแก๊งมองเกรล
‎- เขามีรอยสักเอ็มจี นั่นคือแก๊งมองเกรล ‎- ถูกต้อง
‎ในช่วงตึกแฟลตนี้ นี่คือหนึ่งแก๊ง
‎นั่นคืออีกแก๊งนึง
‎- นี่คือพื้นที่ของเขา เขาออกไม่ได้ ‎- ครับ
‎เราเข้าไปในแฟลตช่วงตึกหนึ่ง
‎ซึ่งเจ้าหน้าที่ได้รับข่าวกรองว่า ‎ผู้อยู่อาศัยเป็นพ่อค้ายาเสพติด
‎นี่ผู้กองเจฟราจากหน่วยปราบปรามแก๊ง
‎ฉันเชื่อว่ามีเงินจำนวนมากอยู่ที่นี่
‎มีเงินอยู่เท่าไหร่นะ
‎นั่นมันเงินค่าผงซักฟอกผม
‎- เงินค่าผงซักฟอกเหรอ ‎- ใช่
‎ฉันอยากซื้อผงซักฟอกจากคุณจัง
‎คุณรับทัณฑ์บนข้อหาอะไรมานะ
‎ฆาตกรรม
‎เราเข้าไปได้ไหม
‎ถอดเสื้อยืดออกด้วย
‎เราต้องขอดูตราแก๊งค่ะ
‎ชายคนนี้มีรอยสักมากมาย
‎บางรอยก็มาจากแก๊งข้างถนน ‎แต่มีรอยหนึ่งที่เป็นตัวเลขโดด
‎- ยี่สิบหก ‎- ยี่สิบหก ครับ
‎ผู้ชายที่อาศัยอยู่ในนั้นรับทัณฑ์บนออกมา
‎ในข้อหาฆาตกรรม
‎แล้วเขาก็มีเลข 26 ประทับไว้บนตัว
‎ซึ่งผมเดาว่านั่นแปลว่า ‎เขาอยู่แก๊งตัวเลขในเรือนจำ
‎ชีวิตของคนเหล่านี้ถูกควบคุมโดยแก๊งต้นสังกัด
‎และถ้าหากติดคุก พวกเขาก็แปรพักตร์ได้ง่ายๆ
‎จากแก๊งข้างถนนเป็นแก๊งเรือนจำ
‎ที่ตัวเองสังกัดอยู่
‎แก๊งตัวเลขอันฉาวโฉ่
‎หลายคนที่ถูกจับในการบุกจับเมื่อคืน
‎จะได้มาอยู่ที่นี่ในท้ายที่สุด
‎เรือนจำความปลอดภัยสูงสุดแบรนด์วเลย์
‎ผมเหงื่อแตกอยู่หลังรถกระบะ
‎และกำลังจะอยู่ที่นี่หนึ่งสัปดาห์ ‎เพื่อดูว่าชีวิตเป็นยังไง
‎เมื่อเป็นนักโทษในเรือนจำที่แก๊งตัวเลขปกครอง
‎ในฐานะคนต่างชาติ นักโทษใหม่
‎ที่ไม่มีสังกัดแก๊งอะไร
‎ที่คุมเรือนจำแห่งนี้
‎ผมก็ไม่รู้ว่าเขาจะต้อนรับผมยังไง
‎ผมอยากรู้ว่าเรือนจำนี้ดำเนินการยังไง
‎ในเมื่อแก๊งมีอำนาจขนาดนี้
‎พวกเขาควบคุมนักโทษได้ยังไง
‎ในเมื่อนักโทษมีระบบ มีลำดับชั้นของตัวเอง
‎มีกฎของตัวเอง วิธีของตัวเองในการทำสิ่งต่างๆ
‎ผู้คุมดูแลตัวเองยังไง
‎ดูแลนักโทษใหม่แบบผมยังไง
‎- คุณครับ ‎- ครับ
‎คนที่นี่ถูกส่งมาจากเรือนจำทั่วเวสเทิร์นเคป
‎เพื่อมารับโทษอันแสนนานในคดีร้ายแรงที่สุด
‎แค่เรื่องที่เราไม่ได้โดนแค่ใส่กุญแจมือ ‎แต่โดนล่ามข้อเท้าด้วย
‎ก็บ่งชี้ว่าพวกเขาต้องรับมือกับอาชญากรโหด
‎ที่ต้องใช้มาตรการสูงสุดในการควบคุม
‎ทำตามคำสั่งเรา พอผมปล่อยมือแล้ว ‎วางมือไว้ที่เข่าขวา
‎แล้วตอนนี้ เราก็จะทำการแก้ผ้าค้นตัว
‎คุณจะต้องถอดเสื้อผ้าออกให้หมด
‎ใส่ไว้แค่กางเกงใน
‎สิ่งที่จะทำตอนคุณถอดเสื้อผ้า
‎คือเราจะเช็กรอยสักคุณด้วย
‎หันหลังไป
‎โอเค ยกแขนขึ้น
‎แก๊งตัวเลขที่เราเจอในแอฟริกาใต้
‎ปกติจะทำรอยสักของแก๊ง
‎เพื่อบ่งบอกว่าตัวเองเป็นใคร
‎- คุณก็เห็นว่าผมไม่มีรอยสัก ‎- ใช่ครับ
‎ถ้างั้นก็ไม่มีวี่แวว ‎ว่าผมจะเป็นสมาชิกแก๊งตัวเลขเหรอ
‎ครับ ภาษาแอฟริกันเรียกว่า "ฟรานส์" ‎แปลว่าพวกไม่มีแก๊ง
‎ผมแนะนำว่าอย่าทำหน้าตาหวาดกลัวตอนเข้าไป
‎แล้วก็ทำตามคำสั่งไป ทำตามที่เขาบอก
‎เพราะในฐานะคนไม่มีแก๊ง ‎คุณไม่ได้รับอนุญาตให้ทำอะไรทั้งนั้น
‎ถ้าเขาไม่สั่งว่าให้คุณทำอะไร
‎มันเป็นวิถีของพวกนั้น ‎พวกเขามีกฎเกณฑ์ของตัวเอง
‎กฎเกณฑ์ที่คุณควบคุมไม่ได้เลยเหรอ
‎เราควบคุมไม่ได้เลย
‎โอเค
‎ผมเข้าระบบ และได้รับการจัดแดน
‎คุณถูกจัดให้อยู่แดนที่เรียกว่าเคสาม
‎ที่เคสามมีอะไรบ้าง
‎มันเป็นแดนที่มีสมาชิกแก๊งก่อเหตุมากที่สุด
‎ผู้กระทำผิดทุกคนที่เกี่ยวข้องกับแก๊งเรือนจำ
‎ทุกคนถูกขังอยู่ในแดนนั้น
‎ผมเริ่มจะรู้สึกกังวลขึ้นเรื่อยๆ ‎เกี่ยวกับการต้อนรับที่ผมจะได้รับ
‎พวกแก๊งตัวเลขเป็นใคร
‎พวกเขาจะคาดหวังอะไรจากผม
‎นี่คือแดนที่คุณจะมาอยู่
‎ก่อนที่ผมจะได้รับห้องขัง ‎ผมถูกสั่งให้ไปรายงานตัวกับคุณเฮนดรี้
‎หัวหน้างานปฐมนิเทศน์แดนเคสาม
‎ราฟาเอล โรว์
‎นายเป็นสมาชิกแก๊งไหนรึเปล่า
‎ไม่ครับ
‎- ไม่ใช่สมาชิกแก๊งไหนเลย ‎- ไม่มีเลยครับ
‎ที่นี่มีแก๊งหลักอยู่สามแก๊ง
‎แก๊ง 26 27 และ 28
‎มี…
‎พิธีกรรม
‎ที่พวกมันทำกันในเรือนจำแอฟริกาใต้
‎นายจะเข้าห้องไปขึ้นเตียงตามใจไม่ได้
‎ต้องชิงเตียงมาเป็นของตัวเอง
‎ฉันให้เตียงกับนายได้ ‎แล้วบอกว่า "ฟังนะ ราฟาเอล นายนอนนี่"
‎แต่พอฉันหันหลัง ล็อกประตู ‎พวกมันจะไล่นายออกจากเตียง
‎แล้วจะพานายไปนอน ‎ที่ที่พวกมันอยากให้นายนอน
‎คุณควบคุมวิธีคุมเรือนจำของพวกนั้น ‎ไม่ได้เลยเหรอ
‎เราพยายามห้ามเต็มที่แล้ว แต่…
‎มันเปล่าประโยชน์
‎คุณบุตเซนการ์เค พาเขาไปห้องสิบ
‎ผมรู้มาว่านักโทษทุกคนในแดนเคสาม
‎ต่างเป็นสมาชิกสามแก๊งย่อยในแก๊งเรือนจำ
‎แก๊งตัวเลข แก๊ง 26 แก๊ง 27 และแก๊ง 28
‎อย่ามาเข้าคุกเลย จะรักที่นี่มันยากนะ
‎มันไม่ใช่บ้านแม่เลย ที่นี่น่ะ
‎คนพวกนี้ถูกขังอยู่หลังประตูกรง ลูกกรงเหล็ก
‎ผมกำลังจะเข้าห้องขัง ‎ไปพบเพื่อนร่วมห้องขังครั้งแรก
‎ผมจะร่วมห้องขังแออัด ‎กับสมาชิกแก๊งแปดคนจากเคปแฟลตส์
‎ทุกคนเป็นสมาชิกแก๊งตัวเลข
‎ที่นี่เหรอ
‎เป็นไงบ้าง ฉันราฟาเอล
‎ผมพยายามแนะนำตัวเองกับเพื่อนร่วมห้องขัง
‎แต่พวกเขาเมินผมสุดๆ
‎ผมไม่เคยได้รับการต้อนรับแบบนี้เลย
‎แต่เพื่อนร่วมห้องขังของผม ‎ทักทายกันเองด้วยสัญญาณมือ
‎แล้วก็ประชุมกันด้วยภาษาแปลกๆ
‎ผมไม่รู้เลยว่าเขาทำอะไรกัน
‎ผมถูกขังอยู่ในห้อง ‎แล้วตอนนี้ คนพวกนี้ก็คุมได้ทุกอย่าง
‎- พูดภาษาอังกฤษได้ไหม ‎- ได้
‎ทำไมถึงมาเข้าคุก
‎ฉันชื่อราฟาเอล
‎ราฟาเอล ทำไมติดคุก
‎- ฉันมันคนไม่สำคัญ ‎- ไม่สำคัญเหรอ
‎นายมีอะไรมาบ้าง
‎เงิน
‎มีอะไรไหม เสื้อโค้ต อะไรก็ได้
‎- ฉันไม่มีอะไรเลย ‎- นายไม่…
‎- ผู้คุมยึดไปหมด ‎- ผู้คุมยึดของของนายไปหมดเหรอ
‎ถ้าเราค้น แล้วเราเจออะไร
‎ถือว่าเป็นความผิดนายเองนะ กัปตัน
‎กางเกง ฉันจะให้เพื่อนมาคุย
‎สิ่งที่ผมบอกกลุ่มนี้ไป ‎ดูเหมือนจะถึงหูเพื่อนร่วมห้องขังสองคนของผม
‎ลีกับเคอร์ทิส ที่ตอนนี้อยากคุยกับผมแล้ว
‎นายนั่งไป ไม่ต้องพูดมาก พอฉันพูด นายค่อยตอบ
‎- โอเค ‎- โอเค
‎- นายชื่อราฟาเอลสินะ ‎- ราฟาเอล
‎นายมาจากไหน ข้างนอกน่ะ
‎- ฉันมาจากอังกฤษ ‎- อังกฤษเหรอ
‎- จากลอนดอน ‎- จากลอนดอน
‎ฉันเห็นนายใส่แท็กกี้คู่สวยๆ
‎เพราะนายบอกว่าไม่ได้เอาอะไรมาด้วย
‎ผู้คุมยึดของของฉันไปหมด
‎ของของนายทั้งหมดเลยเหรอ
‎ฉันไม่มีทรัพย์สินอะไร ‎นอกจากรองเท้าที่ผู้คุมให้มา
‎ใช่ แต่นายมันโง่มาก
‎นายน่าจะคิดถึงคนที่จะมาชิงรองเท้านายบ้างนะ
‎- ฉันไม่มีโอกาสหรอก ‎- มันไม่เกี่ยวกับโอกาส
‎ไว้คุยกันทีหลัง ฉันกับนายน่ะ
‎เท่าที่ฉันมองนะ ‎นายใส่รองเท้าสวย ทุกอย่างสวย
‎นายใส่แท็กกี้ไซซ์อะไร
‎- แปด ‎- ไซซ์นายน่าจะได้นะ นี่น่ะ
‎- ไซซ์ฉันเลย ใช่ ‎- เห็นแท็กกี้คู่นี้ไหม
‎แท็กกี้คู่นี้สวยมากนะ
‎- แท็กกี้คู่ใหม่เลยนี่ ‎- แท็กกี้คู่นี้สวย
‎ความรู้สึกมันไม่ใช่แค่ผมโดนปล้นรองเท้า
‎พวกเขาอยากให้ผมอับอาย
‎ดูน่าจะใช่ไซซ์นายนะ
‎- ฉันขอแท็กกี้คู่นี้ได้ไหม ‎- เอานี่ไปใส่สิ
‎- ฉันไม่ให้ ‎- ไม่ให้เหรอ
‎- เอานี่ไปใส่ ‎- ไม่ให้เหรอ
‎นี่ไม่ใช่การขอ เราจะยึดแท็กกี้คู่นี้
‎รู้ไหมว่าทำไม
‎นายเป็นคนขาว นายมีเงินเยอะ
‎ก็ดีแล้ว เริ่มจากแท็กกี้นี่แหละ
‎นายไม่มีสิทธิ์พูดอะไรที่นี่
‎เข้าใจไหม
‎ฉันเข้าใจ
‎เราจะเอาชีวิตนาย ถึงจะแค่เพื่อแท็กกี้คู่เดียว
‎ใช่ ฉันเข้าใจ
‎เข้าใจนะ งั้นทุกอย่างเรียบร้อยนะ
‎ฉันไม่พอใจหรอก แต่ฉันเข้าใจ
‎นายต้องเข้าใจ เราไม่สนความรู้สึกนายหรอก
‎เราสองคนคือเลขแปด
‎- เราคือหัวหน้าแก๊งเลขแปด ‎- โอเค
‎ถ้านายไม่สร้างปัญหา ฉันก็ไม่สร้างปัญหา
‎- ฉันไม่สร้างปัญหาหรอก ‎- โอเค งั้นก็ดีแล้ว
‎นายต้องปูที่นอนเอง มานี่
‎ฉันจะช่วยพาไปดูว่าอะไรยังไง
‎ลีกับเคอร์ทิสคือแก๊ง 28 ที่คุมห้องขังนี้
‎แล้วก็ดูไม่เหมือนว่าพวกเขาจะใจดีกับผมเลย
‎ทางเดียวที่นายจะมีชีวิตรอดได้คือต้องมีเงิน
‎ฉันรู้จักพวกคนขาว พวกมันมีเงิน
‎- ฉันไม่ใช่คนขาว ‎- เรื่องง่ายๆ
‎- นายไม่ใช่คนขาวเหรอ ‎- ฉันไม่ใช่คนขาว
‎พ่อฉันเป็นคนดำ แม่ฉันเป็นคนขาว
‎งั้นนายก็แค่หน้าขาว แต่ภายในเป็นคนดำ
‎- ใช่ ‎- โอเค
‎มานี่สิ
‎ดูนะ นี่เตียงของนาย
‎นายต้องนอนตรงนี้
‎เมื่อลีหาเตียงให้ผมแล้ว
‎ผมก็ได้รู้จักกับแก๊งตัวเลขคนอื่นๆ ในห้องขัง
‎นี่คือทรับเบิลส์
‎อยู่แก๊ง 26
‎เขาติดคุกตลอดชีวิตเจ็ดรอบ
‎เขาโดนข้อหาฆาตกรรมด้วย ‎เขามาจากวาสแบงก์
‎เห็นเขาไหม
‎คนพวกนี้พยายามรังแกผมอย่างชัดเจน
‎ผมคงโกหกถ้าบอกว่าไม่กลัว
‎หมอนี่
‎นี่คือโคลป
‎เขาอยู่แก๊ง 27
‎หมอนี่ก่อเรื่องฉาวมาเยอะ ‎เขาเป็นมือปืนจากมาเนนเบิร์ก
‎เห็นไหม
‎เห็นไหมว่าหมอนี่คิดว่าเราหน้าเหมือนมัน
‎หมอนี่คนขาว ใช่เลย เพื่อน
‎พวกเขาประกาศชัดเจนว่าผมไม่ใช่พวกเดียวกัน
‎ได้ยินที่เขาบอกไหม
‎นายพูดแต่ "อืมๆ"
‎ดูสภาพนายตอนนี้สิ
‎นายจะฟ้องผู้คุมไหมว่าเรายึดแท็กกี้ไป
‎- ไม่ฟ้องหรอก ‎- แน่ใจเหรอ
‎ฉันไม่ฟ้องอะไรใครทั้งนั้น
‎เพื่อนร่วมห้องขังของผม ‎ที่มีคดีฆาตกรรมรวมกันหลายคดี
‎มีงานให้ผมทำ
‎นายต้อง… วันนี้เป็นวันแรกของนาย
‎นายต้องไปซักผ้าให้เรา
‎จะให้ฉันซักเหรอ
‎ใช่ นายต้องซักทุกอย่างที่ถือไว้
‎นายต้องซักทุกอย่างวันนี้
‎ฉันจะสอนวิธีซักด้วยมือให้
‎ผมถูกมอบหมายให้เป็นเด็กซักผ้า
‎ผมถูกข่มขู่
‎ผมถูกสั่งให้ทำอะไรต่างๆ
‎ผมก็ยอมทำไปตามที่พวกเขาสั่งไปก่อน
‎ซักเสร็จแล้วไปตากด้วยนะ
‎ถ้านายเป็น "ฟรานส์" นายต้องทำให้เรา
‎ถ้าฉันเป็นอะไรนะ
‎ถ้านายเป็นฟรานส์
‎ฟังที่ฉันพูดนะ ถ้านายไม่มีตราบนตัว 26 27 28
‎- โอเค ‎- เข้าใจไหม
‎ถ้านายไม่มีตรา นายก็ต้องทำให้เรา
‎แต่ถ้านายมีตรา เราก็จะไม่ทำกับนายแบบนี้
‎นายก็จะเป็นพวกเรา เข้าใจไหม
‎เรือนจำมันก็แบบนี้แหละ
‎ในฐานะคนไม่มีแก๊ง หรือฟรานส์ ‎ดูเหมือนว่าผมจะเป็นชนชั้นต่ำสุด
‎นายจะต้องโทรศัพท์
‎บอกเลขบัญชีให้พรรคพวกของนายโอนเงิน
‎เข้าบัญชีพรรคพวกของฉันข้างนอก
‎เราจะได้อยู่ได้
‎ถ้าฉันไม่ทำล่ะ
‎ไม่มีคำว่าไม่ทำ
‎- เข้าใจฉันใช่ไหม ‎- เข้าใจสิ
‎เห็นชัดเลยว่าผมมีสามทางเลือก
‎จ่ายค่าคุ้มครอง เข้าเป็นสมาชิกแก๊ง
‎หรือถูกกลั่นแกล้งเหมือนเป็นขี้ข้า
‎เรือนจำที่ฉันเคยอยู่ที่อังกฤษ…
‎ที่นี่ไม่ใช่อังกฤษ ที่นี่แอฟริกาใต้
‎ทุกคนในห้องนี้ เรา…
‎เราแค่ฆ่าคนไปเรื่อยๆ ฉันไม่มีเวลามาทำแบบนี้
‎ฉันจัดการต่อเองนะ เพราะฉันเห็นนายพูดมาก
‎ผมคิดว่าพวกเขาแค่ทดสอบผม
‎แล้วผมก็จะไม่ปฏิเสธโจทย์ที่พวกเขาให้
‎เพราะมันจะไปกระตุ้นให้พวกเขาไม่ชอบผม
‎ผมไม่ต้องการให้พวกเขาไม่ชอบตั้งแต่แรก
‎ที่ผมเดินเข้าประตูมา
‎เพิ่งจะหมดวันแรก และถ้านี่คือชีวิตของฟรานส์
‎ผมก็เข้าใจแล้วว่า ‎ทำไมคนถึงเข้าแก๊งตัวเลขกันเยอะนัก
‎เช้าวันต่อมา ผมก็โล่งใจ ‎ที่คนพวกนี้สนใจผมน้อยลง
‎ระหว่างที่เตรียมกินมื้อเช้า
‎ทุกคนผลัดกันไป
‎เข้าแถวไปกัน ไปกินมื้อเช้า
‎นี่คือการเริ่มต้นวันใหม่
‎ผมตั้งตารอออกจากห้องขังแออัดนี้
‎ไปสูดอากาศสดชื่น
‎ออกไปกินมื้อเช้าข้างนอก หรือกลับมากินในนี้
‎ไม่ กินในนี้
‎นายไม่เคยได้กินข้างนอกเลยเหรอ
‎เราเป็นเรือนจำความปลอดภัยสูงสุด
‎เพราะมีฆาตกรอยู่เยอะ
‎พวกมันเห็นเราเป็นคนอันตราย
‎แต่นายเป็นไหม
‎เราเป็นคนอันตรายไหมล่ะ
‎โอเค ฉันหมายถึงตัวเองนะ ฉันเป็นคนอันตราย
‎ฉันไม่ชอบเป็นเพื่อนกับพวกมัน ‎เพราะพวกมันไม่ใช่เพื่อนฉัน
‎ตามตัวเลขของฉันน่ะนะ
‎แค่จะออกมากินมื้อเช้า เราก็ถูกค้นอาวุธ
‎และไม่นานหลังจากนั้น เราก็ถูกขังในห้องอีกครั้ง
‎ทำไมนายได้ถาดใหญ่กว่าฉันล่ะ ‎แปลว่านายได้เยอะกว่าฉันนะ
‎แน่นอน ฉันขอเขามา
‎เพราะฉันขอเพิ่มมา ฉันไม่ชอบกินน้อย
‎พอนั่งกินมื้อเช้ากับเพื่อนร่วมห้องขัง
‎ผมก็อยากเรียนรู้การต้อนรับแปลกๆ
‎ที่พวกเขาจัดให้ผมเมื่อวานนี้
‎ขอถามอะไรหน่อยได้ไหม ‎ตอนฉันเข้ามาทีแรกเมื่อวาน
‎นายคุยกันอยู่
‎ด้วยภาษาที่ฉันไม่เคยได้ยิน
‎ไม่ใช่ภาษาแอฟริกัน ไม่ใช่ภาษาอังกฤษ ‎นั่นภาษาอะไร
‎ตอนนายประชุมกันน่ะ
‎- นั่นภาษาอะไร ‎- เขาเรียกภาษาซาเบลา
‎ซาเบลาคืออะไร
‎เป็นภาษาพิเศษเหรอ
‎เป็นภาษาที่ได้เรียนในแก๊งตัวเลข
‎- เป็นของแก๊งตัวเลข… ‎- ของแก๊งตัวเลข
‎อ้อ จริงเหรอ
‎ถ้าฉันไม่ใช่แก๊งตัวเลข ก็พูดไม่ได้
‎ไม่ได้เรียนภาษานั้นสินะ
‎(ทรับเบิล)
‎ตอนที่คนเฝ้าฉันมาหาฉัน
‎มาถามเรื่องต่างๆ กลับไปรายงานให้นายฟัง
‎- เขาถามว่านายเป็นใครเหรอ ‎- ใช่
‎- เราอยากรู้ว่านายเป็นใครในเรือนจำ ‎- โอเค
‎แล้วมันสำคัญตรงไหน
‎มันเป็นวิธีที่นายจะได้รับความเคารพ
‎ถ้าฉันกับทรับเบิลส์ทะเลาะกัน
‎เคอร์ทิสต้อง… เขาต้องห้ามเราได้
‎เวลาเขาพูด เราต้องฟังเขาทันที
‎เขายศสูงที่สุด เราอยู่ใต้เขา
‎- นายยศสูงสุดในนี้เหรอ ‎- ใช่เลย
‎ใช่ เท่าที่นายเคยถามถึง…
‎- ในแก๊งตัวเลขมียศด้วยเหรอ ‎- ใช่ ยศในแก๊งตัวเลข จากทหารขึ้นไป
‎ผมเห็นว่าเพื่อนร่วมห้องขังมีรอยสัก
‎รูปดาวหรือปกเสื้อที่ดูเหมือนบั้งทหาร
‎นายจะเลื่อนยศได้ยังไง
‎เพราะงานด้านการทูต เจรจาเก่งเหรอ
‎รอเดี๋ยวนะๆ
‎ราฟาเอล เวลาพูดถึงแก๊งตัวเลข
‎นายต้องระวังให้มากว่าจะพูดอะไรเกี่ยวกับแก๊ง
‎สิ่งที่นายกำลังถามตอนนี้
‎มันเป็นข้อมูลลับ โอเคนะ
‎หมายถึงที่ถามเรื่อง…
‎แก๊งตัวเลข
‎ถ้าไม่ใช่เพราะแก๊งตัวเลข…
‎แม้แต่พวกผู้คุมยังคุมเรือนจำไม่ได้เท่าพวกนี้
‎เพราะแก๊งตัวเลขนี่แหละ
‎นายถึงได้เห็นระเบียบที่เห็นอยู่
‎นายถึงได้เห็นความเรียบร้อย
‎ก็เหมือนกฎหมายที่พวกมันมีในตำรา ‎พวกเราก็มีกฎหมาย
‎พวกเราทุกคน
‎เราโตมากับสิ่งนี้
‎เราจะไม่ยอมทิ้งไปง่ายๆ หรอก
‎สิ่งที่เรารู้ หรือสิ่งที่เรามีน่ะ
‎นายไม่อยากให้คนอื่นเข้าใจเรื่องพวกนั้น
‎ไม่ มันไม่เกี่ยวว่าไม่อยากให้เข้าใจ
‎เพื่อความปลอดภัยของตัวเองน่ะ ‎มีคนถูกฆ่าเพราะเรื่องพวกนั้น
‎เพราะท้าทาย ไม่เคารพ
‎เพื่อนร่วมห้องขังของผมก็เหมือนคนอื่นๆ ในแดนนี้
‎พวกเขาอันตรายสุดขีด
‎แต่ถ้าทุกคนเป็นสมาชิกแก๊งเดียวกัน
‎ทำไมเราออกไปเข้าสังคม กินข้าวข้างนอกไม่ได้
‎เวลาอยากให้ผู้คุมมาหา ต้องเรียกว่า "หัวหน้า"
‎หัวหน้า ช่วยหน่อย หัวหน้า
‎ขอคุยด้วยแป๊บนึงสิ
‎- สวัสดี ‎- สวัสดีครับ
‎นักโทษไม่เคยได้ออกไปนั่งกินที่โต๊ะข้างนอกเลย
‎ทำไมเหรอครับ
‎เรารับมือนักโทษทีละสิบคน
‎มันง่ายกว่าทีเดียว 60 คนน่ะ
‎โอเค
‎บางคนอาจจะมีปัญหากับนักโทษอีกฝั่ง
‎แต่นายไม่รู้
‎อาจจะไปแทงเขา หรือทำอะไรต่างๆ
‎รู้ไหมว่าผลจะเป็นยังไง
‎พวกมันจะมาเอาคืนที่เรา
‎กับเจ้าหน้าที่น่ะเหรอ
‎พวกมันจะมาเอาคืนที่เรา
‎นักโทษไม่เดินออกจากห้องขัง ‎มาแทงผู้คุมโดยไม่มีเหตุผลหรอก
‎ปี 1995 พวกมันแทงฉันโดยไม่มีเหตุผล
‎- คุณเคยถูกแทงเหรอ ‎- ไม่มี… ฉันเคยถูกแทง
‎ฉันกำลังส่งเตาย่าง มันแทงลอดตะแกรงเข้ามา
‎ฉันก็ถาม "นายแทงฉันทำไม" ‎มันบอกว่า "ก็นายอยู่ใกล้ที่สุด"
‎เราก็บอกนะ "ผิดที่ผิดเวลา"
‎ใช่
‎แต่ทุกคนรู้ ถ้านายเข้าแก๊งตัวเลข
‎บางครั้ง โทษหนึ่งปีก็กลายเป็น 20 ปีได้
‎นั่นคือการตัดสินใจที่พวกมันเลือกเอง
‎ช่วงเดียวที่เหล่านักโทษอันตรายได้ออกข้างนอก
‎คือช่วงออกกำลังกายสั้นๆ
‎มื้อเช้าจบแล้ว ผมถูกพาตัวออกมา
‎เพื่อมาเล่นคริกเก็ตกับคนจากอีกห้องขัง
‎มีคนนึงตรงนั้น เขาสักเต็มหน้า
‎เขากำลังมาหาผม
‎ไง เป็นไงบ้าง สบายดีไหม
‎สบายดี นายเป็นไงบ้าง
‎- ฉันราฟาเอล ‎- โอเค ฉันมาซาลิโน่
‎มาซาลิโน่ โอเค
‎ฉันมีฉายาในคุกว่าเกรฟยาร์ด
‎เกรฟยาร์ดเหรอ
‎- สุสาน ‎- สุสาน ใช่
‎นายเล่นคริกเก็ตเป็นเหรอ
‎- ใช่ ฉันเล่นคริกเก็ตเป็น ‎- โอเค
‎ฉันไม่กล้าพูดว่าเก่งนักหรอก แต่ก็เล่นเป็น
‎- โอเค ‎- ได้นะ
‎- ตามฉันมา ‎- โอเค
‎คนนี้ชื่อราฟาเอล เขาอยากเล่นคริกเก็ตด้วย
‎ฉายาของคนที่สักหน้าคือ "เกรฟยาร์ด"
‎เดาออกไม่ยากเลยว่า ‎มาซาลิโน่ก็เป็นสมาชิกแก๊งเรือนจำ
‎เขามีตัวเลข 28 สักอยู่บนหน้าผาก
‎ฉันอยากสอนเขา ราฟาเอล
‎ฉันจะสอนให้
‎ก่อนอื่นนะ
‎ไหล่ฉันไม่ค่อยมีแรงแล้ว
‎- ไม่จริงน่า ทำไม ‎- ไม่มีแล้ว
‎- เพราะฉันแก่แล้ว ‎- นายแก่แล้ว
‎ฉันเริ่มแก่แล้ว งานมันหนักน่ะ
‎เร็วนี่
‎ราฟาเอล
‎- นายติดคุกนานแค่ไหน ‎- ตลอดชีวิต
‎นายติดคุกตลอดชีวิตเหรอ
‎- นายทำอะไรมา ‎- หลายข้อหาเลย
‎ฆาตกรรม ฟอกเงิน ลักพาตัว พยายามฆ่า
‎ทุกอย่างนั่นแหละ
‎แล้วโทษเดิมของนายล่ะ
‎ฉันเคยรับโทษ 12 ปี
‎- ข้อหาอะไร ‎- ฆาตกรรม
‎นายฆ่าใครมา
‎- ลุงฉันเอง ‎- นายฆ่าลุงตัวเองเหรอ
‎แล้วคราวนี้ฆ่าใครอีก
‎สมาชิกแก๊งอื่น
‎นายฆ่าคนไปสองศพแล้วเหรอ หรือมีอีก
‎มีอีกๆ
‎คดีของฉัน เท่าที่ติดตัวคือ 24 คดี
‎ฆาตกรรม 24 คดีเหรอ
‎- นายฆ่าคนยังไง ‎- ใช้ปืน
‎- นายยิงคนเหรอ ‎- ฉันยิงคน
‎ในคุกนี้ นายเป็นแก๊ง 28
‎ฉันเป็นแก๊ง 28 ใช่
‎นายยศอะไร
‎พลเอกอาวุโส
‎ฉันมีดาวเยอะเลย
‎ข้างละหกดาว
‎- อีกข้างก็มีแบบเดียวกันเหรอ ‎- ใช่
‎มันหมายความว่าไง ยศของนายเหรอ ‎นายพล พลเอกอาวุโส
‎ใช่
‎นายได้ยศนายพลมายังไง
‎แน่นอน ต้องได้มาด้วยเลือด
‎- ในคุกน่ะเหรอ ‎- ใช่
‎เลือดใคร
‎พวกผู้คุม
‎แล้วก็อาจจะมีพี่น้องฉันสักคน
‎เขาฆ่าแก๊ง 26 หรือ 27 นี่แหละ
‎- พวกนั้นทะเลาะกัน ‎- พวกนั้นทะเลาะกัน แล้วก็ถึงเลือด
‎โอเค
‎ในเมื่อมีคนหลั่งเลือด ก็ต้องล้างคืนด้วยเลือด
‎โอเค
‎ฉันต้องเอามีดหรืออะไรสักอย่าง
‎มาแทงผู้คุม
‎นั่นคือวิธีเดียวที่จะแก้ไขได้
‎มันดูแปลกๆ นะ ‎ทำไมแทงผู้คุมที่ไม่เกี่ยวกับแก๊งตัวเลข
‎ทำไมผู้คุมถึงกลายเป็นเป้าละเลงเลือด
‎ก็วิถีมันเป็นแบบนั้น
‎วิถีมันเป็นแบบนั้น
‎มาซาลิโน่เป็นคนแรกที่พูดกับผม
‎ถึงเหตุผลที่สมาชิกแก๊งแทงผู้คุมมั่วๆ
‎ผมเดาว่าเขาทำได้เพราะเขาไต่…
‎ไปถึงยศพลเอกอาวุโสในแก๊งตัวเลข
‎สิ่งที่เขาต้องทำเพื่อมาถึงจุดนี้
‎มันน่าตกใจจริงๆ นะ
‎เพื่อที่จะ…
‎ไต่ยศขึ้นไป หรือเพื่อที่จะล้างแค้น ‎ให้พวกตัวเองที่หลั่งเลือด
‎เพื่อรักษาความสงบ เขาต้องหลั่งเลือดผู้คุม
‎ผมก็เลยสงสัยว่าผู้คุมที่นี่รู้สึกยังไง
‎ที่ต้องทำงานกับนักโทษ
‎ที่อาจจะแทงพวกเขาเมื่อไหร่ก็ได้โดยไม่มีเหตุผล
‎หลังออกมาข้างนอกได้แค่ครึ่งชั่วโมง
‎ผมก็กลับเข้าห้องขังที่เราจะต้องอยู่ ‎ตลอด 23 ชั่วโมงครึ่งที่เหลือของวันนั้น
‎อาการกลัวที่แคบรุนแรงจนทนไม่ไหว
‎เรามีแค่ทีวีห่วยๆ ที่เลือกช่องอะไรไม่ได้
‎กับเกมที่ชื่อว่า "สโตกส์" วาดบนผ้าปูที่นอน
‎- เก็บเลย ‎- คู่เลยเหรอ
‎- เก็บไปเลย ‎- คู่เลย ใช่
‎นายฆ่าเขาได้
‎- นายต้องฆ่าแล้วล่ะ ‎- ฉันฆ่าใคร
‎- นายฆ่าฉัน ‎- แล้วนายก็จะโดนเขาตามล่า
‎นายโดนตั้งค่าหัว
‎- ฉันจะไปล่านาย ‎- นายโดนตั้งค่าหัว
‎- ติดคุกครั้งแรกเหรอ ‎- ฉันเคยติดคุกแล้ว
‎ที่อังกฤษ ข้อหาปล้นฆ่า
‎ปล้นนี่ใช้ปืนไหม
‎ฉันขออธิบายหน่อยนะ
‎นายจะเชื่อฉันไหมก็แล้วแต่นายเลย
‎เราดูออกถ้านายโกหก
‎ดูออกถ้าฉันโกหกเหรอ
‎ก็ได้ ไม่เป็นไร จะตัดสินฉันยังไงก็เชิญ
‎แต่ฉันถูกกล่าวหาว่าเป็นสมาชิกแก๊ง
‎- ไม่ใช่ที่แอฟริกาใต้นะ ที่อังกฤษ ‎- โอเค
‎แก๊งที่มีส่วนกับการปล้น
‎คนที่รวยมากๆ
‎แล้วเราก็ถูกพาไปขึ้นศาล
‎ถูกตัดสินโทษจำคุก
‎ตลอดชีวิต
‎ข้อหาฆาตกรรมและชิงทรัพย์
‎แล้ว 12 ปีต่อมา
‎พวกเขาก็พบหลักฐานที่พิสูจน์ว่าฉันไม่ได้ทำ
‎แล้วความเจ็บปวดที่นายเจอมาล่ะ
‎สิบสองปี เขาพลาดไป 12 ปีเลยนะ
‎ไม่ใช่ 12 วันหรือ 12 ชั่วโมง
‎ในนี้มีใครสนใจความเจ็บปวดของนายไหมล่ะ
‎ทีนี้ทุกคนก็รู้ประวัติผมในฐานะอดีตนักโทษ
‎แล้วในที่สุดก็เริ่มจะยอมรับผมแล้ว
‎ทุกคนที่นี่คือแก๊งตัวเลข
‎ทั้งห้องนี้ นายเป็นฟรานส์คนเดียว
‎เราต้องตัดสินใจว่าจะให้นายอยู่ตำแหน่งไหน
‎แต่มันจำเป็นด้วยเหรอ เป็นวิธีเดียวเลยเหรอ
‎ไม่ช้าก็เร็ว นายจะต้องตัดสินใจ
‎กับตัวเอง เพื่อเอาตัวรอด
‎เพราะพวกเราส่วนใหญ่ที่เข้ามาในนี้ ‎จะไม่ได้ออกไปอีก
‎คนพวกนี้ดูมีความสุขดีที่ได้อยู่ห้องขังด้วยกัน
‎แล้วทำไมถึงอยู่ด้วยกัน ‎โดยไม่ต้องเข้าแก๊งเรือนจำไม่ได้
‎เราเองก็มีแก๊ง…
‎สังกัดของเราข้างนอก
‎เช่นฉัน ฉันอยู่แก๊งอเมริกันข้างนอก
‎นั่นก็อีกแก๊งเหรอ
‎ใช่ ข้างนอกมีหลายแก๊งเลย
‎เราสู้กันข้างนอก
‎ชิงถิ่น ลักลอบขนของ
‎ในคุก เราคือพี่น้องกัน
‎แต่ข้างนอกมันคนละเรื่องกัน
‎ถึงจะเจอประสบการณ์เดียวกัน ‎ในคุกมาแล้วเนี่ยนะ
‎ต่อให้อีก 20 ปีออกไป เราเคยอยู่ด้วยกันในนี้
‎ถ้าฉันเจอเขาข้างนอก ฉันก็จะฆ่าซะ
‎ดูเหมือนตัวเลขจะผูกพันคนพวกนี้ ‎ให้ร่วมกันต่อต้านเจ้าหน้าที่
‎ไม่ว่าจะเกลียดกันแค่ไหนตอนอยู่ข้างนอก
‎พวกเขาก็จะทิ้งความแค้นไว้ที่รั้วเรือนจำ
‎เป็นวันที่สามที่ผมอยู่ที่นี่
‎แล้วผมก็ถูกส่งไปทำงานที่ ‎แผนกความปลอดภัยปานกลางของแบรนด์วเลย์
‎ที่เพื่อนร่วมห้องขังของผมอาจถูกย้ายไปได้
‎ถ้าไม่ไปพัวพันกับเหตุรุนแรง ‎ที่เกี่ยวข้องกับแก๊งตัวเลข
‎ที่นี่รู้สึกแตกต่าง ‎จากฝั่งความปลอดภัยสูงสุดมากเลย
‎ที่ไม่เหมือนแผนกความปลอดภัยสูงสุดใหม่เอี่ยม ‎ที่ผมเพิ่งออกมา
‎แผนกปานกลางดูเหมือน ‎ไม่ได้อัปเดตมานานหลายสิบปี
‎แผนกสูงสุดมีการดูแลรักษาอย่างดี
‎ของที่นี่มันเก่า
‎พวกเขาต้องใช้ชีวิตเท่าที่มี
‎แต่บรรยากาศจะต่างกัน
‎เทียบกับการถูกขัง
‎วันละ 23 ชั่วโมงครึ่งในแดนเคสาม
‎ที่นี่ นักโทษได้รับอิสระ ‎ให้วิ่งเล่นในเรือนจำได้เกือบทั้งวัน
‎เหมือนโรงหนังชั่วคราวเลย
‎ขณะที่ผมรอทำงาน ก็มีนักโทษคนนึงเข้ามาหา
‎ฉันขอถามนะ นายเป็นใคร ‎มาทำอะไรที่นี่ ตรงนี้น่ะ
‎นายจะถามฉันทำไม
‎- เรือนจำนี้มันหน้าที่ฉัน ที่ต้องสืบว่านายเป็นใคร ‎- โอเค
‎ฉันจะได้บอกคนอื่นได้ว่านายเป็นใคร
‎- โอเค ‎- เข้าใจไหม
‎ฉันอยู่แก๊ง 27 นี่แก๊ง 28 นี่เพื่อนฉัน
‎โอเค
‎วันนี้เราจะปล่อยนายไปก่อน ตกลงนะ ‎แล้วจะมาใหม่
‎- นะ ‎- โอเค
‎ที่ผมสังเกตนะ แม้แต่แผนกปานกลาง
‎คือทันทีที่ผมไปยืนตรงไหนก็ช่าง
‎แล้วเริ่มจะผ่อนคลาย ก็จะมีคนมาหา
‎บางครั้งผมก็รู้สึกอึดอัด
‎เพราะผมมองหน้าเขา แล้วเขาก็มองหน้าผม
‎คำถามแรกของเขาคือ ‎"นายมาจากไหน มาทำอะไรที่นี่"
‎แม้ว่าที่นี่จะต่างออกไป ‎บรรยากาศเครียดน้อยกว่า
‎แต่ก็ไม่ได้ปลอดอุดมการณ์ ‎วัฒนธรรม และพฤติกรรมของแก๊งตัวเลข
‎คนที่นี่ถูกส่งตัวมาจากแผนกความปลอดภัยสูงสุด
‎ก็ต่อเมื่อได้แสดงออก ‎ว่าเต็มใจยอมทำตามระบอบเท่านั้น
‎นักโทษที่นี่ได้ทำงานร้อยละ 85
‎แผนกปานกลางทำอาหารให้ทั้งเรือนจำ
‎จากพื้นที่ฟาร์ม 60 ตารางกิโลเมตร ‎ที่ผมจะไปทำงานวันนี้
‎- นี่คือเรือนจำความปลอดภัยสูงสุด ‎- ใช่ ฉันไปมาแล้ว
‎การขับรถผ่านแผนกสูงสุดระหว่างขับรถไปทำงาน
‎เป็นเครื่องย้ำเตือนทุกวัน ‎ว่าพวกเขาได้อะไรจากความประพฤติดี
‎ฉันอยู่ในนั้นสามปี หกเดือน
‎- สามปี หกเดือนเหรอ ‎- ใช่ จากโทษ 14 ปี
‎- แต่มันลำบากใช่ไหมล่ะ ‎- ใช่ ในนั้นมันลำบาก
‎วิวสวยดีนะ
‎ถ้าคุณติดคุกมาหลายปี
‎คุณก็จะได้สิทธิ์
‎ให้เข้าแผนกความปลอดภัยปานกลาง
‎ถึงมันจะเสียงดัง ถนนก็ขรุขระ
‎แต่ก็เป็นอภิสิทธิ์
‎นี่คือสิ่งที่พวกเขาผลิต
‎แคร์รอตมหาศาลเลย
‎- คุณครับ ‎- ครับผม
‎มาแกะแคร์รอตหน่อย
‎- แกะแคร์รอตเหรอ ‎- ใช่
‎คุณเก็บ ฝั่งนี้แกะเหรอ
‎งานไหนง่ายกว่ากัน
‎ไม่มีงานง่ายหรอก
‎โอเค ตอบได้ดี
‎- ไม่มีงานง่าย ‎- ตอบได้ดีเลย
‎- ใช่ ‎- ผมทำด้วย โอเคนะ
‎เซนาดอร์ ผู้ต้องหาคดีโจรกรรมได้รับอนุญาต
‎ให้มาทำงานในไร่แคร์รอตนานเจ็ดเดือนแล้ว
‎ให้ฉันทำอะไรล่ะ แค่…
‎แกะออกมาเลย
‎แกะเลยเหรอ
‎เราต้องเก็บกี่ลัง
‎รู้สึกเขาจะบอกว่าวันนี้ร้อยลังนะ
‎ร้อยลังเลยเหรอ
‎ตอนนี้นายติดคุกกี่ปี
‎แล้วติดมานานแค่ไหนแล้ว
‎ฉันติดคุกห้าปี ข้อหาปล้น
‎- ห้าปีข้อหาปล้น ‎- ฉันใกล้ได้ออกจากคุกแล้ว
‎งั้นนายก็รับโทษใกล้ครบแล้ว
‎จริงๆ ฉันพอกับชีวิตแบบนี้แล้ว นายเข้าใจไหม
‎เพราะฉันเข้าๆ ออกๆ คุก
‎ฉันเคยพยายามเปลี่ยนแล้ว แต่…
‎มันยากเกินไปสำหรับฉัน ‎แต่ครั้งนี้ฉันจะเปลี่ยนให้ได้จริงๆ
‎ทำไมนายถึงเชื่อว่าครั้งนี้จะเปลี่ยนได้จริงๆ
‎ไม่ใช่แค่พูดเฉยๆ
‎เพราะฉันยอมรับพระเยซูเจ้าเป็นผู้มาโปรด
‎ฉันจะไปทำอาชีพสุจริตข้างนอก
‎คนข้างนอกจะจ้างคนอย่างนายเหรอ
‎ส่วนใหญ่นะ ยากมาก คนไม่ค่อยจะรับหรอก
‎โดยเฉพาะถ้านายมีตราประทับ ‎หรือรอยสักแบบนี้ แต่…
‎ตราไหน
‎นั่นสินะ นายมี "ซันออปซาลูต 26"
‎- ใช่ ‎- โอเค
‎"คนเกลียดฉันเพราะฉันมีศักดิ์ศรี" ‎อะไรพวกนั้นอีก
‎ได้ยินว่าโรงพยาบาลลบได้ ล้างออกได้
‎ใช่ นายจะทำไหม
‎ฉันจะทำ ฉันจะสมัครไปลบ เอาสิ
‎นายอยากทำ แต่ไม่รู้ว่าจะทำได้ไหม หรือ…
‎ฉันไม่รู้จะทำได้ไหม แต่ฉันจะลองดู
‎ฉันไม่ใช่ทาสอีกแล้ว ฉันคือบุตรแห่งพระเจ้า
‎ในแก๊งเรือนจำ พวกนั้นจำฉันได้
‎ว่าเป็นพี่น้อง ‎แต่ฉันบอกเลยว่าฉันไม่ใช่พวกนั้นแล้ว
‎เซนาดอร์เป็นคนแรกที่อยากออกจากแก๊ง ‎ที่ผมได้เจอ
‎นายออกได้ไหม
‎นายเลิกเป็นแก๊งเฉยๆ ได้ไหม ถ้าอยากเลิก
‎ฉันไม่อยากคุยเรื่องนี้ตอนนี้
‎- เข้าใจนะ ‎- โอเค
‎มันเสียเวลาชีวิต
‎สักวัน ฉันอยากได้สิ่งดีๆ ในชีวิต
‎ใช่ มีแต่นายที่ทำได้ ไม่มีใครทำให้ได้
‎ผมสงสัยว่าแก๊งตัวเลข ‎จะยอมให้เซนาดอร์ลาออกไหม
‎และชีวิตมีอะไรรอเขาอยู่ ‎เมื่อเขากลับไปยังเคปแฟลตส์
‎เช้าวันต่อมาที่แผนกปานกลาง
‎ผมถูกสั่งให้ไปช่วยเพื่อนนักโทษทำงาน
‎แบรดลีย์
‎แบรดลีย์อยู่ไหน
‎- สวัสดี ราฟาเอลใช่ไหม ‎- ชื่ออะไรนะ
‎- เป็นไงบ้าง ‎- ยินดีที่ได้รู้จัก
‎เขาจะไปช่วยงานในสนาม ‎งานประจำวันของนาย
‎โอเค จริงๆ เราก็ใส่ชุดแบบนี้แหละ ‎นายใส่ถูกแล้ว
‎นายดูเหมือนหน้าใหม่นะ คนใหม่เพิ่งมา
‎ทุกคนทำฉันแบบนี้หมดเลย มันคง…
‎- นายนอนห้องเดี่ยวหรือห้องรวม ‎- ไม่ เรานอนห้องใหญ่
‎แบรดลีย์อยู่แผนกปานกลางมาเจ็ดเดือนแล้ว
‎และเป็นฟรานส์ คนไม่มีแก๊งเหมือนกับผม
‎ทั้งหมด 48
‎- สี่สิบแปดเหรอ ‎- สี่สิบ... ใช่ 48
‎- โอเค ‎- นี่เตียงฉัน
‎- ห้องละ 48 เตียง ‎- สี่สิบแปด ใช่
‎ผมนึกว่าห้องขังที่แผนกสูงสุดแออัดแล้ว
‎อย่างน้อยแบรดลีย์ก็ได้อยู่ข้างนอกเกือบทั้งวัน
‎คอยเรียกนักโทษไปพบเจ้าหน้าที่และที่ปรึกษา
‎นี่คือรายชื่อ ฉันได้รับรายชื่อทุกวัน
‎ทั้งนักจิตวิทยา นักสังคมสงเคราะห์ ‎กรรมการทัณฑ์บน
‎อยากลอง… นายออกเสียงชื่อนี้ได้ไหม
‎- นั่นชื่ออะไรนะ ‎- อัม… อัมเปนดูโล ยาเกโล
‎อัมปูโล ยาเกโล
‎อัมเปนดูโล ยาเกโล
‎- จะเป็นคนแอฟริกาใต้แล้ว นายมี… ‎- เขามาแล้ว
‎อัมเปนดูโล ยาเกโล เขาอยู่ไหม
‎อัมเปนดูโล ยาเกโล
‎- เขาอยู่ข้างนอก โอเค ขอบใจ ‎- โอเค
‎ปกติ ฉันจะตะโกนเหมือนเป็นบ้า
‎อัมเปนดูโล ยาเกโล
‎- ว่าไง ‎- นายมีรายชื่อพบนักสังคมสงเคราะห์
‎พรุ่งนี้ คุณมัวร์บอกไว้
‎อย่าลืมนัดพรุ่งนี้เช้านะ
‎- โอเค ‎- ขอบคุณครับ คุณยาเกโล
‎แบรดลีย์เด่นสะดุดตามากๆ
‎แต่ดูเหมือนเขาจะหาวิธีทำงานได้
‎โดยไม่ถูกพวกแก๊งรบกวน
‎ฉันมาจากชีวิตที่ต่างไป ‎เป็นชีวิตชนชั้นสูงระดับกลาง
‎- โอเค ‎- ไม่ใช่…
‎ไม่ใช่แก๊งตัวเลข
‎แล้วผิวฉันก็สีสว่างนิดหน่อย อื่นๆ อีก
‎มันยากมาก
‎สุดท้ายแล้ว มันต้องใช้…
‎เงิน เงินเยอะเลย
‎- จริงเหรอ นายต้องซื้อ… ‎- ใช่ แน่นอน
‎ฉันต้องจ่ายค่าคุ้มครอง ถ้าอยากจะพูดง่ายๆ
‎แต่นายรับมือยังไงกับเรื่องที่ ‎คนที่ต้องการสิ่งที่นายจัดหาได้
‎ไม่ได้มีแค่คนเดียว
‎มันมีกิจวัตรง่ายๆ
‎ถ้าไปซื้อของได้เดือนละครั้ง ฉันก็จะซื้อ
‎ยาสูบๆ กาแฟๆ น้ำตาลๆ
‎- แค่นั้น ‎- โอเค
‎- นายซื้อทุกอย่างสองชิ้น ‎- ถูกต้อง
‎- มันได้ผลไหม ‎- ได้ผลสิ
‎ฉันยังไม่ตาย ใช่
‎ฉันไม่ได้ถูกข่มขืนลวนลามอะไรก็ตามแต่
‎นายไม่เคยถูกทำร้ายร่างกาย ‎นายไม่เคยเจอ... นายใช้เงินเอาตัวรอดมาได้
‎ใช้เงินเอาตัวรอด
‎เพื่อเอาตัวรอดในเรือนจำในฐานะฟรานส์ ‎และเลี่ยงความรุนแรง
‎นักโทษอย่างแบรดลีย์เลือกทำข้อตกลง
‎เขาเลี่ยงการเข้าเป็นสมาชิกแก๊งตัวเลขได้
‎เพราะเขาใช้เงินไถ่ตัวเองจากการถูกทำร้าย
‎หรือถูกรังแก หรือถูกยึดสิ่งของ
‎วันนี้ ผมกลับมาที่แผนกสูงสุด
‎ผมอยากคุยกับเคอร์ทิส
‎ที่แสดงออกภายนอกว่าแข็งแกร่ง ‎ตลอดช่วงที่ผมอยู่กับเขา
‎แต่บางอย่างในท่าทีของเขา
‎ทำให้ผมคิดว่ายศของเขาในแก๊งตัวเลข
‎มันทำให้เขาหนักใจมากๆ
‎นายมาจากเคปแฟลตส์เหรอ
‎ฉันโตมาจากเคปแฟลตส์
‎นายติดคุกนานมาก
‎ยี่สิบห้าปี
‎นายทำอะไรถึงโดน 25 ปี
‎คดีของฉันคือฆาตกรรม
‎กับปล้นโดยมีเหตุรุนแรง
‎ฉันสังเกตเห็นอย่างนึง ถ้านายไม่ถือสาที่ฉันพูดนะ
‎ฉันสัมผัสบางอย่างได้จากสีหน้านาย
‎ที่คล้ายๆ ความกังวล…
‎เพราะยศของนายในแก๊งตัวเลข
‎เพราะความรับผิดชอบที่นายต้องแบกไว้
‎ตัวอย่างเช่น แก๊งตัวเลขสองคนมีเรื่องกัน
‎คนนึงต่อยอีกคนเลือดกำเดาไหล
‎นายต้องตัดสินใจ
‎- นายมีส่วนกับการตัดสินใช่ไหมล่ะ ‎- อืม
‎เพราะยศของนาย
‎- แล้วมติก็คือต้องไปเอาเลือดผู้คุม ‎- ก็จริง
‎บอกตรงๆ เลยนะ ตอนนี้ก็มีสถานการณ์อยู่แล้ว
‎ห้าปีก่อน ตอนฉันมาที่นี่
‎มีนักโทษเอาแม่กุญแจทุบผู้คุม
‎เรื่องเกิดในแดนที่ฉันนอนอยู่
‎สมาชิกแก๊ง 28 ที่ก่อเหตุอุกฉกรรจ์นี้
‎เสียชีวิตในเวลาต่อมา ‎จากอาการบาดเจ็บในเหตุการณ์นั้น
‎จนตอนนี้ ยังไม่มีการตอบโต้ ‎จากแก๊ง 28 ในเรือนจำเลย
‎สมาชิกแก๊ง 28 ถูกทำร้ายจนตาย
‎โชคร้ายที่ตัวเลขของฉันบังคับ
‎ว่าผู้คุมคนนึงต้องตายด้วย
‎ใครจะเป็นคนทำ
‎นั่นเป็นเรื่องที่ฉันต้องรับผิดชอบ
‎เพราะฉันอยู่ในเหตุการณ์
‎มันยังลอยอยู่เหมือนเมฆ
‎ปกคลุมแก๊ง 28 ในเรือนจำนี้
‎มันดูบ้า
‎ถ้าเคอร์ทิสจะเข้าไปยุ่งกับการฆ่าล้างแค้นนี้
‎เขาน่าจะต้องอยู่เรือนจำนี้ไปตลอดชีวิต
‎แล้วถ้านายไม่ทำอะไร ถ้างั้น…
‎พอเห็นฉันไม่ทำอะไร
‎ฉันก็จะถูกลงโทษ
‎- จากแก๊งตัวเลขของนายเหรอ ‎- จากแก๊งของฉัน
‎พวกนั้นต้องเอาเลือดฉัน
‎- ถ้ามันถึงจุดนั้นจริง ฉันก็ต้องตัดสินใจ ‎- โอเค
‎- มันคือการตัดสินใจในเสี้ยววินาที ‎- โอเค
‎- ฉันต้องทำ หรือไม่ทำ
‎ผมเป็นห่วงเคอร์ทิส
‎เขาดูจะติดพันกับหน้าที่ ‎ในฐานะสมาชิกยศสูงของแก๊ง 28
‎เขาได้ยื่นมือไปหาจุดที่เขาอยากยื่นมือไปหาแล้ว
‎แต่มันมีราคาที่ต้องจ่าย
‎ตอนนี้ สำหรับเขา ราคานั่นคือเลือดของผู้คุม
‎วันนี้ ผมอยากรู้ว่ามันเป็นยังไงสำหรับผู้คุม
‎ที่ถูกคุกคามจากความรุนแรงในแก๊งตลอดเวลา
‎คุณทำงานที่นี่มานานแค่ไหนแล้ว
‎ผมอยู่แผนกสูงสุดมาสี่ปี
‎คุณทำอะไร คุณมีหน้าที่อะไร
‎ผมอยู่ทีมอีเอสที
‎ทีมสนับสนุนฉุกเฉิน
‎เราคือผู้เชี่ยวชาญที่เข้ามาทำการตรวจค้นพิเศษ
‎คุมการจลาจล รับตัวจากห้องขัง
‎อะไรทำนองนั้น
‎การ์เบอร์ต้องคอยจัดการพวกแก๊งทุกวัน
‎คุณมองว่าอะไรคือเรื่องยากที่สุดในเรือนจำนี้
‎เรื่องยากที่สุดที่เราเจอ
‎คือการทำงานกับผู้กระทำผิด ‎ที่เกี่ยวพันกับแก๊งตัวเลข
‎เราเจอความรุนแรงทุกวัน เจอได้ทุกเมื่อ
‎แต่เราไม่รู้ว่ามันจะเกิดขึ้นตอนไหน
‎ภัยอย่างนึงคือผมคิดว่าเมื่อห้าหกปีก่อน
‎มีเหตุรุนแรงครั้งใหญ่
‎มีนักโทษเสียชีวิต ‎มีความขัดแย้งระหว่างนักโทษกับผู้คุม
‎คุณรู้อะไรมาบ้าง
‎สมาชิกแก๊งบางคนที่อยู่ในเหตุการณ์วันนั้น ‎ยังอยู่ในศูนย์ของเรา
‎วิธีแก้ปัญหาที่พวกนั้นมอง
‎คือการเอาเลือดเจ้าหน้าที่คนนึง
‎แล้วเราก็คอยระวังทุกวัน
‎เพราะเราไม่รู้หรอกว่าจะเกิดเรื่องเมื่อไหร่
‎รู้สึกยังไงที่ต้องเจอภัยคุกคามแบบนั้น
‎เราแค่พยายามผ่านไปทีละวัน
‎ไม่ต้องคิดถึงมันมาก เพราะถ้าคิด
‎มันจะกัดกินเราจากภายใน
‎แล้วเราก็จะสติแตก
‎พอถึงจุดนึง
‎ต้องทำยังไงถึงจะทำลาย
‎ระบบลำดับชั้นกับทุกอย่างที่เป็นแก๊งตัวเลขได้
‎บอกตรงๆ เลยนะ
‎ผมว่าเราคงไม่มีวันทำลายมันได้สำเร็จ
‎แต่สิ่งที่เราทำได้และกำลังทำในตอนนี้
‎คือดำเนินการจัดการแก๊ง
‎แยกสมาชิกที่ต้องเป็นคนตัดสินใจ
‎สมมติว่ามติคือต้องเอาเลือด
‎ของเจ้าหน้าที่ฝ่ายปฏิบัติการ
‎แก๊งจะลงมตินั้นก็ได้
‎แล้วลงมือก่อนที่เราจะรู้ข้อมูลก็ได้
‎สำหรับตอนนี้ อย่างน้อย
‎ดูเหมือนระบอบของเรือนจำกำลังจัดการ ‎กับสมาชิกที่มีบทบาทในแก๊งตัวเลข
‎โดยการจับแยกเป็นกลุ่มเล็กๆ
‎จะได้วางแผนกันได้ยาก
‎แต่ก็มีสมาชิกแก๊งบางคนที่อันตรายมากๆ
‎จนแม้แต่เรือนจำอันแน่นหนานี้ก็คุมไว้ไม่ได้
‎คนเหล่านั้นถูกแยกมาขังที่นี่
‎เรือนจำความปลอดภัยสูงสุดยอดอีบองเวนี
‎เรือนจำที่ปลอดภัยที่สุดในแอฟริกาใต้
‎ผมมาพบกับจอร์จ โทมัส
‎ผู้มีรายงานว่าเป็นหัวหน้าแก๊ง 28
‎เขาถูกตัดสินความผิดในอาชญากรรม ‎หลายข้อหาที่เกี่ยวพันกับแก๊ง
‎และฆาตกรรมเจ็ดศพ
‎บางคนที่เขาฆ่ามีกำหนดขึ้นให้การเอาผิดเขาด้วย
‎เขาถูกตัดสินผิดในข้อหาสั่งฆ่าคนเหล่านั้น
‎ผ่านเส้นสายของแก๊งในห้องขังเรือนจำของเขา
‎ตอนนี้เขารับโทษจำคุกตลอดชีวิตหลายข้อหา ‎ในห้องคอนกรีตแห่งนี้
‎ที่ออกแบบมาเพื่อลดอิทธิพลที่เขามีต่อแก๊งตัวเลข
‎- มานั่งข้างฉันสิ ‎- โอเค
‎ฉันอ่านอะไรมาเยอะ
‎ได้ฟังเรื่องจอร์จ โทมัสมาเยอะ
‎- ฉันไม่ใช่เทวดาหรอก ‎- ไม่เลย
‎นายเข้าไปพัวพันกับอาชญากรรมครั้งแรกเมื่อไหร่
‎ฉันเคยเป็นแค่เด็กธรรมดา
‎แล้วฉันก็เข้าไปพัวพันกับแก๊ง
‎มีแก๊งอื่นๆ อยู่ด้วย
‎พวกมันมี…
‎บ้านสองหลังไว้ลักลอบขนของ
‎คืนนึง เราไปบ้านหลังนึง
‎ฉันคิดว่าเราพกปืนไรเฟิลอาร์โฟร์ไปกระบอกนึง
‎ปืนซี-88 เก้ามม. สามกระบอก
‎กับระเบิดมือไปถล่มพวกมัน
‎แล้วเราก็ยิงพวกมันไปบางคน
‎ยิงตายเลยเหรอ
‎เรายิงไปเก้าคน
‎- ตายเหรอ ‎- เรายิงไปเก้าคน
‎ฉันไม่แน่ใจว่าตายกี่คน แต่โดนยิงไปเก้า
‎จอร์จเข้าๆ ออกๆ เรือนจำมาตลอดชีวิต
‎เล่าเรื่องรอยสักหน่อยสิ ทำไมนายถึงสักที่หน้า
‎ที่คอ แล้วก็ลำตัว
‎ตอนฉันมาเข้าคุกในยุคแห่งการแบ่งแยกสีผิว
‎เรามีเวลาว่างกันเยอะ
‎เราก็เลยเริ่มวาดรอยสักให้กัน
‎รอยสักของจอร์จเล่าเรื่องราวอันมืดมน ‎ของการไต่เต้า
‎สู่ยศใหญ่ในแก๊งตัวเลข
‎นายจริงจังกับยศในแก๊งตัวเลขมากสินะ
‎ตอนนั้นฉันเป็นสารวัตร ไม่มียศใหญ่กว่านั้นแล้ว
‎ฉันว่าปี 1994 หรือ 1995
‎เราแทงผู้คุมไป 27 คน
‎ผู้คุม 27 คนเหรอ
‎ผู้คุม 27 คน
‎- ที่แบรนด์วเลย์ตอนนั้น ‎- ทำไม
‎เพราะเหตุแวดล้อมในคุกตอนนั้น
‎พวกมันไม่ฟังข้อเรียกร้องของเรา
‎อีกอย่าง แก๊ง 28
‎มันเป็นแค่องค์กร
‎ที่เกิดจากระบบในยุคแห่งการแบ่งแยกสีผิว
‎แต่ตอนนี้ ผู้คุมส่วนใหญ่ก็เป็นเหมือนเรา
‎พวกเขาก็ทรมานเหมือนกับนาย
‎- พวกเขาก็ผ่านยุคแห่งการแบ่งแยกสีผิวมา ‎- ฉันเห็นด้วย ฉันถึงได้บอกไง
‎ฉันไม่เห็นด้วยกับเรื่องที่เกิดตอนนี้
‎เพราะหลังมีประชาธิปไตย เราคุยกันได้
‎นายอยู่ในสุสานคอนกรีตนี่
‎ในฐานะนายพลแก๊ง 28
‎นายยังมีอิทธิพลอะไร จากใน…
‎สุสานนี้อีก
‎- ในเรือนจำหรือข้างนอก ‎- ทั้งสองอย่าง
‎ฉันยังติดต่อเพื่อนได้หลายคน
‎แต่ส่วนใหญ่ตอนนี้ ฉันพยายามกระตุ้นเพื่อน
‎ให้ออกห่างจากวิถีเก่าๆ
‎แม้แต่จอร์จ โทมัส
‎สมาชิกยศสูงสุดของแก๊งที่ผมได้เจอ
‎ก็ดูจะหันหลังให้คติอันรุนแรงของแก๊งตัวเลข
‎เขายอมรับว่าเขา…
‎เคยใช้อิทธิพล ตอนนี้ก็ยังใช้ได้ ถ้าอยากใช้…
‎อิทธิพลกับคนข้างนอก
‎แค่ตอนนี้ เขาบอกว่าข้อความที่เขาส่งออกไป ‎จากในเรือนจำคือข้อความดีๆ
‎ผมว่าคำถามสำคัญก็คือเขาเปลี่ยนไปรึยัง
‎หรือเขายังเป็น…
‎ผู้มีอิทธิพลที่อันตรายมากๆ
‎ผมอยากถามพัศดีว่าเรือนจำนี้ ‎จะมีวันสร้างความแตกต่างที่ดี
‎ในชีวิตนักโทษได้หรือไม่
‎ในเมื่อนักโทษหลายคนมากๆ ‎ยังอยู่ในการควบคุมของแก๊งตัวเลข
‎แก๊งตัวเลขมีโครงสร้างของตัวเอง ‎ในวิธีการทำสิ่งต่างๆ
‎ที่ต่างจากระบอบที่คุณพยายามใช้ที่นี่
‎- มันทำให้การบำบัดนักโทษยากขึ้นไหม ‎- ใช่
‎แต่ปัจจุบัน ในแอฟริกาใต้
‎ระบบเศรษฐกิจสังคมมีปัญหาความยากจน
‎ข้างนอกไม่มีงานให้ทำ
‎นี่แค่ตัวอย่างนึงนะ คนก็จะไปเข้าแก๊งมาเฟีย
‎เพราะไม่ว่าทางใดทางหนึ่ง ‎เขาก็ต้องทำมาหากิน
‎แล้วผู้กระทำผิดบางราย โดยเฉพาะพวกมาเฟีย
‎ส่วนใหญ่เป็นผู้กระทำผิดที่ไม่มีอะไร…
‎ในชีวิตเลย
‎แผนกความปลอดภัยสูงสุดเป็นแผนกใหม่
‎แล้วตอนนี้มันต่างจากเมื่อก่อนยังไง
‎เมื่อก่อนไม่มีการบำบัดเลย
‎- โอเค ‎- หลายปีก่อน
‎มีแค่เปิดกรง แล้วปิดขัง
‎ระบบของเราตอนนี้เปลี่ยนไปมาก ‎ในแง่ของกิจการทัณฑสถาน
‎เราเปลี่ยนจากการลงโทษมาเป็นการบำบัด
‎บางคนก็มาเปลี่ยนตัวเองได้ ‎ถ้าพวกเขาไม่สนใจลัทธิมาเฟีย
‎- เราก็จะพาออกไป ‎- อืม
‎จริงๆ เราจับมือพวกเขา ‎พยายามพาไปบำบัดเลยนะ
‎พยายามให้การสนับสนุนให้พวกเขาออกไป ‎เป็นประชาชนที่เคารพกฎหมายอีกครั้ง
‎เวลาของผมที่เรือนจำแบรนด์วเลย์หมดลงแล้ว
‎วัฒนธรรมแก๊งเป็นส่วนที่ไม่มีใครหนีพ้น ‎ในเรือนจำที่แอฟริกาใต้
‎แก๊งตัวเลขอาจรักษาความสงบ ‎ระหว่างแก๊งข้างถนนในคุกได้
‎แต่มันทำให้ระบอบการบำบัดนักโทษยากขึ้น
‎การกำจัดแก๊งเป็นงานที่เป็นไปไม่ได้
‎เมื่อถูกตีตราเป็นแก๊ง 26 27 หรือ 28
‎ตราบาปนั้นจะอยู่กับคนเหล่านี้ไปตลอดชีวิต
‎คำบรรยายโดย วรากรณ์ จันทา